1. **sz. Melléklet**

„A gombaipari termékpálya ökológiai gazdálkodásra történő átállásának előmozdítása, termésbiztonság fokozása és új, funkcionális gombaalapú élelmiszerek előállítása” című GINOP-2.2.1-15-2016-00006 pályázat keretében elvégzendő **mintavételi feladatok részletezése**:

**1. Elvégzendő szakmai feladatok:**

• Mintavétel engedélyezése.

A vállalkozó az Új Champignons Kft.-től, mint a mintavételek helyszínéül szolgáló gombatermesztő helyiségek üzemeltetőjétől, a mintavételezéshez a tervezéstől a kivitelezésig szükséges engedélyeket és hozzájárulását köteles beszerezni, mely engedélyt a beszerzési felhívásra való jelentkezésekor csatol.

• Mintavételezési szolgáltatás a gombatermesztő helyiségekben - Mintavételi terv készítése.

A vállalkozó kidolgozza a gombatermesztő helyiségekben történő mintavételezés paramétereit, melyben figyelembe veszi a minták két irányban történő felhasználását. A mintavételek egyik típusánál a komposzt-, takaróföld- és levegőminták kémiai analíziséhez, míg a másik típusnál a minták mikrobiológiai, biológiai analíziséhez kell biztosítani a feltételeket, a minták adott célra történő felhasználásának alkalmasságát. A mintavételi terv elkészítésénél vállalkozó folyamatos kapcsolatot tart fenn az Új Champignons Kft., valamint a Szegedi Tudományegyetem szakmai képviselőivel.

• A komposzt és takaróföld térben és időben történő mintavételezése egészséges, és kártevők által sújtott termesztő polcokon.

A mintavételi tervnek megfelelően a vállalkozó 50-50db komposzt és takaróföld mintát vesz a kijelölt gombaházakban, meghatározott időpontokban egészséges, és kártevők által sújtott termesztő polcokon kémiai analitikai vizsgálatok céljára, valamint további 50-50db komposzt és takaróföld mintát vesz a kijelölt gombaházakban, meghatározott időpontokban egészséges, és kártevők által sújtott termesztő polcokon biológiai vizsgálatok céljára. A mintavételi edényeket a kémiai vizsgálatokhoz az Új Champignons Kft., míg a biológiai vizsgálatokhoz a Szegedi Tudományegyetem szakmai csoportja biztosítja.

• Levegő mintavételezés folyadékba és táptalajfelszínre, rovarok, nematódák begyűjtése.

A mintavételi tervnek megfelelően a vállalkozó 50-50db levegőmintát vesz a kijelölt gombaházakban, meghatározott időpontokban folyadékba és táptalajfelszínre közvetlenül, biológiai vizsgálatok céljára. A mintavételi edényeket a biológiai vizsgálatokhoz a Szegedi Tudományegyetem szakmai csoportja biztosítja.

• Minták tárolása és elemzés céljára történő továbbítása.

A mintavételi tervnek megfelelően a vállalkozó gondoskodik a begyűjtött komposzt-, takaróföld- és levegőminták szakszerű tárolásáról, illetve a minták elemzés helyszínére történő szállításáról.

**2. Átadásra kerülő eredmények:**

• Mintavételi terv.

• Begyűjtött komposzt- és takaróföld-minták, egészséges, és kártevők által sújtott tételekből.

• Levegőminták folyadékban és táptalajfelszínen; begyűjtött rovarok és nematódák.

• Minták tárolása és elemzés céljára történő átadása.